تورکیه، بلژیک محکمه‌سی‌نین، ترور هؤرگوتو پ‌کاکا عضوو تروریست‌لرین فعالیت‌لری‌نین ترور سوچلاماسی داخیلینده دگرلندیریله‌ممه‌یه‌جگینه باغلی قرارینی سرت دیلله قینادی.
خاریجی ایشلر باخانلیغین‌دان وئریلن آچیقلامادا، بلژیک حکومتی‌نین ترور هؤرگوتو پ‌کاکانین فعالیت‌لرینه بو گونه قدر ایجازه وئردیگی خاطیرلادیلا‌راق، بو قرارین، ترورلا موباریزه‌ده ایلکه‌سیز بیر توتومون و پ‌کاکا ترور هؤرگوتو‌نون بو گونه قدر بلژیکده راحتجا فعالیت گؤستره‌بیلمه‌سینه ایمکان وئرن ذهنیتین آچیق و یئنی بیر گؤستریجی‌سی اولا‌راق دگرلندیریلدیگی ایفاده ائدیلدی و قرار قیناندی.
آچیقلامادا، بلژیک یارقیسینین، 2010دان بو یانا حقوق پرینسیپ‌لرینه اویمایان بیر شکیلده سورونجه‌مه‌ده(معلق) بوراخیلان بو دعوی‌یه باغلی یاشانان قورخونج یانلیشی دوزلده‌جک آددیم‌لاری گئجیکمه‌دن آتماسی‌نین گؤزلنیلدیگی بیلدیریلدی.
بروکسل محکمه‌سی، دونن ترور هؤرگوتو پ‌کاکانین آوروپا‌داکی اوست سویه ایدارچی‌لری‌نین ده آرا‌لاریندا اولدوغو 36 نفرین، ترور فعالیت‌لرینده یئر آلمانین یانیندا اوشاق یاشداکی‌لارین قاچیریلماسی، شخصی اؤزگورلویوندن یوخسون قیلما و اؤلوم تهدیدی ایله یارغیلادیغی دعوی‌ده، ائتدیک‌لری‌نین "ترور ائیلمی" اولمادیغینا حوکم ائتمیشدی.
قرارین گرکجه‌سینده، "سلاح‌لی موباریزه، ترور سوچلاماسی داخیلینده دگرلندیریله‌ممز" دئییلمیشدی.
پ‌کاکا، آوروپا بیرلیگی‌نین ترور هؤرگوت‌لری لیسته‌سینده یئر آلیر.
لیته بلژیکی ده باغلاییر.
